《绿野亭 其一》
宋代·郑伯玉

二月池边景色好，天与人意相怡融。鹅毛絮轻飏晴日，鸭头波暖摇青空。

幽鸟间关变新哢，高花乱旋飞斜红。樽前忽尔感时节，酌酒醉倒酬东风。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。